CELEX: 52008PC0444
Language: bg
Date: 2008-07-09
Title: Предложение за регламент на Съвета за изменение на Регламент (ЕО) № 639/2004 относно управлението на риболовни флоти, регистрирани в най-отдалечените райони на Общността

Важна правна забележка

|

52008PC0444

Предложение за регламент на Съвета за изменение на Регламент (ЕО) № 639/2004 относно управлението на риболовни флоти, регистрирани в най-отдалечените райони на Общността  /* COM/2008/0444 окончателен - CNS 2008/0138 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 9.7.2008COM(2008) 444 окончателен2008/0138 (CNS)Предложение заРЕГЛАМЕНТ НА СЪВЕТАза изменение на Регламент (ЕО) № 639/2004 относно управлението на риболовни флоти, регистрирани в най-отдалечените райони на Общността(представена от Комисията)ОБЯСНИТЕЛЕН МЕМОРАНДУМ1) Контекст на предложението-  Основания и цели на предложениетоРегламент (ЕО) № 639/2004 от 30 март 2004 г. относно управлението на риболовни флоти, регистрирани в най-отдалечените райони на Общността (наричани по-долу НОР) определя дерогации от режима за отписване/вписване, предвиден в член 13 от Регламент (ЕО) № 2371/2002 относно опазването и устойчивата експлоатация на рибните ресурси в рамките на общата политика в областта на рибарството и от забраната за използване на публични фондове за модернизиране или обновяване на флота, установена с Регламент (ЕО) № 2792/1999 от 17 декември 1999 г. за установяване на подробни правила и условия относно структурната помощ на Общността за сектор рибарство. Крайният срок за такива дерогации бе удължен с една година след споразумение на политическо ниво, постигнато на заседанието на Съвета от 19 юни 2006 г. относно Европейския фонд за рибарство. Същевременно, късното приемане на правния инструмент на Комисията, позволяващ на съответните държави-членки да отпуснат държавна помощ, както и ограниченият капацитет на корабостроителниците, направиха невъзможно спазването на крайния срок от 31 декември 2008 г. за вписване във флота на риболовните съдове, получаващи държавна помощ за обновяване, както гласи Регламент (ЕО) № 639/2004.Целта на настоящото предложение е да удължи с една година този краен срок с оглед да се позволи на съответните държави-членки да се възползват пълноценно от споразумението, постигнато през 2006 г.-  Общ контекстСпециалният режим за управление на флоти в НОР е следствие от особената структурна, социална и икономическа ситуация в тези райони в контекста на Общността. Признаването на специфичните характеристики на НОР изпълнява разпоредбите на член 299, параграф 2 от Договора.-  Съществуващи разпоредби в обхвата на предложениетоУправлението на риболовните флоти в най-отдалечените райони се подчинява на Регламент (ЕО) № 639/2004 на Съвета от 30 март 2004 г. и Регламент (ЕО) № 2104/2004 на Комисията от 9 декември 2004 г. за установяване на подробни правила за прилагането на Регламент (ЕО) № 639/2004 на Съвета.-  Съгласуваност с другите политики и цели на СъюзаНе се прилага.2) Консултация със заинтересованите страни и оценки на въздействието-  Консултации със заинтересованите страниЧрез обмен на кореспонденция със съответните държави-членки службите на Комисията бяха предупредени за проблема.212-  Събиране и използване на експертни становищаНе бе необходимо използването на външни експертни становища.-  Оценка на въздействиетоПредвид силно ограничения обхват на настоящото предложение не е необходим анализ на въздействието.3) Правни елементи на предложението-  Обобщение на предложеното действиеУдължаване на крайния срок за вписване във флота на допълнителния риболовен капацитет, изискван за обновяването или модернизацията на съдове с използване на държавна помощ.-  Правно основаниеЧлен 37 и член 299, параграф 2 от Договора-  Принцип на субсидиарностПредложението се отнася до област, която попада под изключителната компетентност на Общността. Следователно принципът на субсидиарност не се прилага.-  Принцип на пропорционалностПредложението е в съответствие с принципа на пропорционалност поради следните причини:Не се прилага.-  Избор на правни инструментиПредложен инструмент: регламент, изменящ съществуващ регламент.Други средства не биха били подходящи поради следните причини:Не се прилага.4) Отражение върху бюджетаПредложението няма отражение върху бюджета на Общността.2008/0138 (CNS)Предложение заРЕГЛАМЕНТ НА СЪВЕТАза изменение на Регламент (ЕО) № 639/2004 относно управлението на риболовни флоти, регистрирани в най-отдалечените райони на ОбщносттаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 и член 299, параграф 2 от него,като взе предвид предложението на Комисията[1],като взе предвид становището на Европейския парламент[2],като има предвид че:(1) Регламент (EО) № 639/2004 на Съвета от 30 март 2004 година относно управлението на риболовни флоти, регистрирани в най-отдалечените райони на Общността[3] разрешава дерогации от член 13 от Регламент (EО) № 2371/2002 от 20 декември 2002 година относно опазването и устойчивата експлоатация на рибните ресурси в рамките на общата политика в областта на рибарството[4]. Същият член предвижда общ режим за управление на вписванията и отписванията от риболовния флот.(2) Член 2, параграф 5 от Регламент (ЕО) № 639/2004 определя периода на прилагане на дерогацията от режима за вписване и отписване за съдове, които са били модернизирани с държавна помощ. Този срок бе първоначално определен до 31 декември 2007 г. и бе продължен до 31 декември 2008 г. след споразумение на политическо ниво, постигнато на заседанието на Съвета от 19 юни 2006 г. относно Европейския фонд за рибарство.(3) Актът на Комисията, с който се разрешава на въпросните държави-членки да отпускат държавна помощ[5], бе публикуван по-късно от предвиденото. Предвид факта, че заинтересованите корабостроителници имат ограничен капацитет, пълното прилагане на споразумението, постигнато на 19 юни 2006 година става невъзможно в рамките на крайния срок до 31 декември 2008 година.(4) Следователно е целесъобразно удължаването с още една година на крайния срок за дерогация от член 2, параграф 5 от Регламент (ЕО) № 639/2004.(5) Регламент (ЕО) № 639/2004 следва да бъде съответно изменен,ПРИЕ НАСТОЯЩИЯ РЕГЛАМЕНТ:Член 1В член 2, параграф 5 от Регламент (ЕО) № 639/2004 датата „31 декември 2008 г.“ се заменя с „31 декември 2009 г.“.Член 2Настоящият регламент влиза в сила на двадесетия ден след датата на неговото публикуване в Официален вестник на Европейския съюз .Настоящият регламент е задължителен в своята цялост и се прилага пряко във всички държави-членки.Съставен в Брюксел,За СъветаПредседател [1] ОВ С, , стр. .[2] ОВ С, , стр. .[3] ОВ L 102, 7.4.2004 г., стр. 9. Регламент, последно изменен с Регламент (ЕО) № 1646/2006 (ОВ L 309, 9.11.2006 г., стр. 1).[4] ОВ L 358, 31.12.2002 г., стр. 59. Регламент, изменен с Регламент (ЕО) № 865/2007 (ОВ L 192, 24.7.2007 г., стр. 1).[5] Насоки за оценка на държавните помощи за рибарството и аквакултурите (OВ C 84, 3.4.2008 г., стр. 10).